Samarqandda Damas 9 yoshli bolani urib ketib, hayotiga zomin bo‘ldi

Samarqand viloyati Past Darg‘om tumanida Damas avtomobili voyaga yetmagan bolani urib yubordi, deya xabar qilmoqda viloyat IIB matbuot kotibi Jahongir Sagdullayev.
Ma’lum qilinishicha, 2022-yil 24-may kuni Past Darg‘om tumani “Samarqand” MFY hududidan o‘tuvchi ichki yo‘lda haydovchi B.B. boshqaruvida bo‘lgan Damas bilan 2013-yilda tug‘ilgan voyaga yetmagan piyoda T.J.ni yo‘lni kesib o‘tayotgan vaqtida urib yuborib yo‘l-transport hodisasi sodir qilgan.
YTH oqibatida voyaga yetmagan T.J. tuman tibbiyot birlashmasining jonlantirish bo‘limiga yotqizilgan. Ko‘rsatilgan muolajalarga qaramay bemor vafot etgan.
Mazkur holat yuzasidan fuqaro B.B.ga nisbatan Jinoyat kodeksining 266-moddasi 2-qismi (odam o‘limiga sabab bo‘lgan transport boshqarish xavfsizligi qoidalarini buzish) bilan jinoyat ishi qo‘zg‘atilib, hozirda tergov harakatlari olib borilmoqda.